Document ID: 32007D0849

ODLOČBA KOMISIJE
z dne 12. decembra 2007
o odobritvi sprememb nacionalnega programa za nadzor salmonele v matičnih jatah vrste Gallus gallus, ki jih je predložila Finska
(notificirano pod dokumentarno številko C(2007) 6097)
(Besedili v finskem in švedskem jeziku sta edini verodostojni)
(2007/849/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljih zoonoz, ki se prenašajo z živili (1), in zlasti člena 6(3) Uredbe,
ob upoštevanju naslednjega:
(1)
Z Odločbo Komisije 2006/759/ES o odobritvi nekaterih nacionalnih programov za nadzor salmonele v matičnih jatah Gallus gallus (2) je bil odobren nacionalni program za nadzor salmonele v matičnih jatah vrste Gallus gallus, ki ga je predložila Finska.
(2)
Finska je zdaj v odobritev predložila spremembe svojega nacionalnega programa.
(3)
Predlagane spremembe navedenega programa upoštevajo razvoj dogodkov na Finskem. Usklajene so z ustrezno veterinarsko zakonodajo Skupnosti in zlasti z zahtevami iz Uredbe (ES) št. 2160/2003.
(4)
Zato je treba spremembe nacionalnega programa za nadzor salmonele v matičnih jatah vrste Gallus gallus, ki jih je predložila Finska, odobriti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Spremembe, ki jih je Finska predložila v zvezi s svojim nacionalnim programom za nadzor salmonele v matičnih jatah Gallus gallus, kakor je bil odobren z Odločbo 2006/759/ES, se odobrijo.
Člen 2
Ta odločba se uporablja od 1. januarja 2008.
Člen 3
Ta odločba je naslovljena na Republiko Finsko.
V Bruslju, 12. decembra 2007

Labels: 0
18
6